The Red Shoes

***The Red Shoes*** () je britanski igrani film snimljen 1948. u režiji Michaela Powella i Emerica Pressburgera. Inspiriran je istoimenom bajkom Hansa Christiana Andersena čija adaptacija tvori priču o priči, odnosno balet koji predstavlja važan dio zapleta filma. Protagonistica, koju tumači Moira Shearer je mlada i nadarena balerina koja se priključuje elitnoj baletnoj trupi na čelu sa talentiranim, ali beskrupuloznim koreografom (čiji lik tumači Anton Walbrook). Radnja prikazuje kako se zaljubljuje u kompozitora (čiji lik tumači Marius Goring) koji je samo za nju napisao balet, ali kako će dilema oko toga da li da zbog njega napusti karijeru ili ne dovesti do tragičnih posljedica.

Scenario filma je bio djelomično inspiriran likom Sergeja Djagiljeva, voditelja znamenite baletne trupe Ballets Russes čiji alter ego u filmu predstavlja koreograf. Powell, koji je prema nekim navodima, i sam poslužio kao jedna od podloga za taj lik, je scenarij počeo pisati za Alexandera Kordu pri čemu je lik balerine trebala tumačiti njegova supruga Merle Oberon. Projekt je, međutim, godinama bio u zastoju, te je umjesto nje angažirana mlada i nepoznata, ali talentirana škotska balerina Shearer.

*The Red Shoes* na samom početku prikazivanja u Britaniji nije imao naročitu gledanost, a što se često tumači time da producentska kuća Rank Organisation nije imala novca za promociju zbog financijskih problema izazvanih nepredviđenim troškovima za film *[[Caesar and Cleopatra (film)|Caesar and Cleopatra]]*. Nakon nekog vremena se gledanost povećala, te je 1948. godinu završio kao šesti najgledaniji film. Mnogo su impresivniji bili njegovi rezultati sa druge strane Atlantika. U SAD je postao jedan od komercijalno najuspješnijih filmova, te osvojio dva Oscara - za najbolju scenografiju i najbolju dramsku/humoristički muziku. Njime je posebno bio oduševljen Gene Kelly, koji ga je nekoliko puta prikazivao čelnicima Metro-Goldwyn-Mayer kako bi ih nagovorio da u njegov film *[[Amerikanac u Parizu (film)|Amerikanac u Parizu]]* uvrste scene baleta.

*The Red Shoes* se smatra najboljim ili jednim od najboljih filmova tandema Powell i Pressburger, odnosno jednim od klasika britanske kinematografije. Martin Scorsese je izjavio da ga smatra jednim od dva najbolja filma u boji ikada napravljena.

## Uloge

* Moira Shearer ... Vicky Page
* Marius Goring ... Julian Craster
* Anton Walbrook ... Boris Lermontov
* Léonide Massine ... Grischa Ljubov
* Robert Helpmann ... Ivan Boleslawsky
* Albert Bassermann ... Sergei Ratov
* Ludmilla Tchérina ... Irina Boronskaja
* Esmond Knight ... Livingstone 'Livy' Montagne
* Austin Trevor ... Professor Palmer

## Izvori
;Napomene

;Literatura

* Andersen, Hans Christian. *[[The Red Shoes (fairy tale)|The Red Shoes]]*.
** In *The Shoes of Fortune, and Other Tales*. New York: J. Wiley, 1848.
** In *Fairy Tales from Hans Andersen*. London: T.C. & E.C. Jack, 1908.
** In *Fairy Tales from Hans Andersen*. New York: E.P. Dutton & co., 1908.
** In *Tales*. Odense (Denmark): Flensted, 1972.
* Connelly, Mark. *The Red Shoes*. London: I.B. Tauris, 2005. .
* Gibbon, Monk. *The Red Shoes Ballet: A Critical Study*. London: Saturn Press, 1948. London. 95pp. (illus).
* Powell, Michael & Pressburger, Emeric. *The Red Shoes*. London: Avon Books, 1978. . (pbk).
* Powell, Michael & Pressburger, Emeric. *The Red Shoes*. New York: St. Martin's Press, 1996. .
* Powell, Michael. *A Life in Movies: An Autobiography*. London: Heinemann, 1986. .
* Powell, Michael. *Million Dollar Movie*. London: Heinemann, 1992. .
* Vermilye, Jerry. *The Great British Films*. Citadel Press, 1978. . 112pp.

## Vanjske veze
* 
* 
* . Full synopsis and film stills (and clips viewable from UK libraries).
* Reviews and articles at the Powell & Pressburger Pages
* Criterion Collection essay by Ian Christie
* Roger Ebert review 
* Trailer  at Virgin.net